《游龙瑞观》
南北朝·杨侃

泛舟秋水一湖平，入观松风数里清。
丹井有泉仙迹在，玉书藏穴禹功成。
步虚夜月千峰静，投简春霖万壑盈。
述记贺知章手笔，题诗元相国声名。
结庐野客前豀住，采术幽人绝顶行。
杉桧影侵山殿冷，星辰光逼醮坛明。
降仙台畔看云过，射的潭边听鹤鸣。
樵客多闻逢异事，洞天都不远重城。
林閒窗户尘难到，衣上烟岚暮自生。
不待照湖天子赐。欲将长往换浮荣。

作者简介：杨侃（488-531年），字士业，弘农华阴（今陕西华阴）人。南北朝时北魏大臣，侍中杨播之子。颇爱琴书，尤好计画，袭爵华阴伯。机敏有才干，扬州刺史长孙稚请为录事参军。从平萧宝夤叛乱有功，除冠军将军、东雍州刺史，转岐州刺史。历任度支尚书、给事黄门侍郎，官至卫将军、金紫光禄大夫、侍中，封济北郡公，助力孝庄帝斩杀尔朱荣。普泰元年，为尔朱天光害于长安，时年四十四。太昌年间，赠使持节、都督秦夏二州诸军事、车骑大将军、开府仪同三司、秦州刺史，归葬华阴祖茔。